9. การจัดการ

1.  โครงสร้างการจัดการ : โครงสร้างการบริหารของบริษัท โรงพยาบาลมหาชัย จำกัด
    (มหาชน)

-   ลำดับสายการทำงานภายในองค์กร

1.  ผู้ถือหุ้น

2.  ประธานกรรมการบริษัท

3.  คณะกรรมการบริษัท

4.  ประธานกรรมการบริหาร

5.  คณะกรรมการบริหาร

6.  กรรมการผู้จัดการ

7.  ผู้อำนวยการโรงพยาบาล

8.  รองผู้อำนวยการฝ่าย

9.  ผู้ช่วยผู้อำนวยการ

10. หัวหน้าฝ่าย

11. หัวหน้าแผนก

12. พนักงานเจ้าหน้าที่

9.2 การสรรหา กรรมการและผู้บริหาร

9.2.1 กรรมการบริษัท

-   การสรรหากรรมการ

  เนื่องจากบริษัทยังไม่มีการจัดตั้งคณะกรรมการสรรหา คณะกรรมการบริษัทจะเป็นผู้

สรรหากรรมการ โดยพิจารณาจากคุณสมบัติ,ประสบการณ์
และผลการปฏิบัติงานในฐานะกรรมการที่ผ่านมาและนำเสนอรายชื่อต่อคณะกรรมการบริษัท
เพื่อพิจารณาก่อนนำเสนอต่อที่ประชุมผู้ถือหุ้นพิจารณา

-   จำนวนกรรมการ

  คณะกรรมการบริษัทมีจำนวนไม่น้อยกว่า 5 คน ทั้งนี้ กรรมการไม่น้อยกว่ากึ่งหนึ่ง

ของจำนวนกรรมการทั้งหมดต้องมีถิ่นที่อยู่ในราชอาณาจักร
ในการประชุมสามัญประจำปีทุกครั้งให้กรรมการออกจากตำแหน่งหนึ่งในสาม
กรรมการซึ่งพ้นจากตำแหน่งตามวาระ อาจได้รับเลือกตั้งเข้ามาเป็นกรรมการใหม่ได้
และในการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะครบองค์ประชุม

-   การเลือกตั้งกรรมการโดยที่ประชุมผู้ถือหุ้น ตามหลักเกณฑ์ดังนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

    2.  ในการเลือกกรรมการ
        อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
        หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
        แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีทั้งหมด
        จะแบ่งคะแนนแก่คนใด หรือคณะใด มากน้อยเพียงใดไม่ได้ หรือด้วยวีธีการอื่นใดไม่ได้

    3.  การออกเสียงลงคะแนนเลือกตั้งกรรมการให้ใช้เสียงข้างมาก
        หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

-   การพ้นจากตำแหน่ง

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฏหมายว่าด้วยบริษัทมหาชนจำกัด

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

    -   การถอดถอน

  เมื่อผู้ถือหุ้นมีมติให้กรรมการออก ด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นซึ่งมาประชุม
  และมีสิทธิออกเสียง

-   สิทธิในการลงคะแนน

  กรรมการคนหนึ่งมีเสียงหนึ่งในการลงคะแนน
  เว้นแต่กรรมการซึ่งมีส่วนได้เสียในเรื่องใดจะไม่มีสิทธิออกเสียงในเรื่องนั้น
  กับไม่มีส่วนร่วมในการพิจารณาและหรือลงมติในรายการดังกล่าว

-   อำนาจหน้าที่ความรับผิดชอบหลักของคณะกรรมการบริษัท

  1. กำหนดทิศทาง นโยบายและการดำเนินงานของบริษัท

  2. พิจารณาอนุมัติ หรือยกเลิกโครงการลงทุนที่สำคัญของบริษัท

  3. รับทราบผลการดำเนินงานของแต่ละไตรมาส

  4. พิจารณาเห็นชอบงบการเงินรายไตรมาสที่ผ่านการสอบทานจากผู้สอบบัญชีแล้ว

  และอนุมัติงบการเงินและงบการเงินรวมประจำปีที่ผ่านการตรวจสอบแล้ว

5.  แต่งตั้ง,โยกย้าย และถอดถอนคณะกรรมการบริหาร , ประธานกรรมการบริหาร
    ,กรรมการผู้จัดการ และผู้อำนวยการโรงพยาบาล

6.  พิจารณาอนุมัติการสั่งจ่ายเงินในส่วนที่เกินอำนาจอนุมัติของคณะกรรมการบริหาร
    แต่ต้องไม่เกินวงเงินหรือเกณฑ์ที่ตลาดหลักทรัพย์ฯกำหนด

9.2.2 กรรมการตรวจสอบ

คณะกรรมการบริษัทเป็นผู้แต่งตั้งประธานกรรมการตรวจสอบและกรรมการตรวจสอบ
โดยกรรมการตรวจสอบจำนวน 1 คนเป็นผู้มีความรู้และประสบการณ์ด้านการเงินและบัญชี
รวมถึงมีความรู้เกี่ยวกับเหตุการณ์ที่มีผลกระทบต่อการเปลี่ยนแปลงของงบการเงิน
โดยกรรมการตรวจสอบทั้ง 3 ท่านล้วนเป็นกรรมการอิสระทั้งหมด

ในการประชุมของคณะกรรมการตรวจสอบครั้งล่าสุดเมื่อเดือนกุมภาพันธ์ 2551
คณะกรรมการตรวจสอบได้เชิญผู้สอบบัญชี และฝ่ายตรวจสอบภายในเข้าร่วมประชุม
เพื่อขอทราบในรายละเอียดที่เกี่ยวข้อง นำมาเป็นข้อมูลแจ้งต่อคณะกรรมการบริษัทต่อไป

อำนาจหน้าที่ความรับผิดชอบหลัก

1.  ดูแลรายงานทางการเงินของบริษัทให้ถูกต้องครบถ้วนเป็นที่เชื่อถือได้

2.  ดูแลระบบการควบคุมภายในให้เหมาะสมและมีประสิทธิภาพ

3.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

4.  ดูแลไม่ให้เกิดความขัดแย้งทางผลประโยชน์

5.  เสนอแต่งตั้งผู้สอบบัญชีภายนอกและค่าตอบแทน

6.  ภาระกิจอื่นใดตามที่คณะกรรมการของบริษัทมอบหมาย

9.2.3 กรรมการบริหาร

คณะกรรมการบริษัทเป็นผู้แต่งตั้งประธานกรรมการบริหาร และกรรมการบริหาร
เพื่อทำหน้าที่บริหารกิจการให้เป็นไปตามนโยบายและเป้าหมายที่คณะกรรมการบริษัทกำหนดไว้

อำนาจหน้าที่ความรับผิดชอบหลัก

1.  พิจารณากลั่นกรองและริเริ่มโครงการใหม่ เพื่อนำเสนอต่อคณะกรรมการบริษัท

2.  เป็นศูนย์รวมการปรึกษาหารือเพื่อกำหนดแผนงานนโยบายและโครงการใหม่ ๆ

3.  ประสานงานและกำหนดวิธีการทำงาน เพื่อให้เป็นไปในมาตรฐานแนวทางเดียวกัน

4.  ดูแลและติดตามผลการดำเนินงานให้เป็นไปตามแผนการดำเนินงานที่กำหนด

5.  แต่งตั้ง โยกย้าย และถอดถอน บุคลากรระดับรองผู้อำนวยการ หรือผู้บริหารระดับเดียวกัน

6.  พิจารณาอนุมัติการสั่งจ่ายเงินเพื่อสนับสนุนการดำเนินงานตามปกติหรือกรณี

  ฉุกเฉิน รวมถึงการอนุมัติสั่งจ่ายเงินเพื่อการสั่งซื้อทรัพย์สิน ตามวงเงินที่บริษัท

  กำหนด

ผู้บริหารของบริษัท

-   คณะกรรมการของบริษัท

+---+---------------+--------------+----------------------------------+
|   | ชื่อ            |              | ตำแหน่ง                           |
+---+---------------+--------------+----------------------------------+
| 1 | นายแพทย์บรรลุ   | ศิริพานิช       | ประธานกรรมการ (กรรมการอิสระ)      |
| . |               |              |                                  |
+---+---------------+--------------+----------------------------------+
| 2 | นายแพทย์พงษ์พัฒน์ | ปธานวนิช      | รองประธานกรรมการ                 |
| . |               |              |                                  |
+---+---------------+--------------+----------------------------------+
| 3 | นายประเสริฐ    | เจนศิริวานิช    | ประธานกรรมการตรวจสอบ             |
| . |               |              | (กรรมการอิสระ)                    |
+---+---------------+--------------+----------------------------------+
| 4 | นายแพทย์วิญญู    | เอี่ยมชีรางกูร   | กรรมการ                          |
| . |               |              |                                  |
+---+---------------+--------------+----------------------------------+
| 5 | นายแพทย์สิทธา   | พิทักษ์อรรณพ    | กรรมการ                          |
| . |               |              |                                  |
+---+---------------+--------------+----------------------------------+
| 6 | นายแพทย์อิทธิ    | ฉันศิริกาญจน    | กรรมการ                          |
| . |               |              |                                  |
+---+---------------+--------------+----------------------------------+
| 7 | นายคงธน       | สฤษฏ์วานิช     | กรรมการ                          |
| . |               |              |                                  |
+---+---------------+--------------+----------------------------------+
| 8 | นางสมนึก       | วิริยะวงศ์      | กรรมการ                          |
| . |               |              |                                  |
+---+---------------+--------------+----------------------------------+
| 9 | นางวรรณี       | ประดิษฐยนต์    | กรรมการ                          |
| . |               |              |                                  |
+---+---------------+--------------+----------------------------------+
| 1 | นายธีรศักดิ์      | เอี่ยมชีรางกูร   | กรรมการ                          |
| 0 |               |              |                                  |
+---+---------------+--------------+----------------------------------+
| 1 | นายชูศักดิ์       | วิจักขณา       | กรรมการ (กรรมการอิสระ)            |
| 1 |               |              |                                  |
| . |               |              |                                  |
+---+---------------+--------------+----------------------------------+
| 1 | แพทย์หญิงสุวรรณา | ชูพิศาลยโรจน์   | กรรมการ                          |
| 2 |               |              |                                  |
| . |               |              |                                  |
+---+---------------+--------------+----------------------------------+
| 1 | นายธีรเดช      | ตังเดชะหิรัญ    | กรรมการ (กรรมการอิสระ)            |
| 3 |               |              |                                  |
| . |               |              |                                  |
+---+---------------+--------------+----------------------------------+
| 1 | นายเจษฎา      | หังสพฤกษ์      | กรรมการ (กรรมการอิสระ)            |
| 4 |               |              |                                  |
| . |               |              |                                  |
+---+---------------+--------------+----------------------------------+

-   คณะกรรมการตรวจสอบของบริษัท

  ---- ---------------- -------------- -----------------------------------
       ชื่อ                              ตำแหน่ง

  1.   นายประเสริฐ       เจนศิริวานิช      ประธานกรรมการตรวจสอบ (กรรมการอิสระ)

  2.   นายชูศักดิ์          วิจักขณา         กรรมการตรวจสอบ (กรรมการอิสระ)

  3.   นายเจษฎา         หังสพฤกษ์        กรรมการตรวจสอบ (กรรมการอิสระ)
  ---- ---------------- -------------- -----------------------------------

-   คณะกรรมการบริหารของบริษัท

  ---- ---------------- -------------- -----------------------------------
       ชื่อ                              ตำแหน่ง

  1.   นายแพทย์พงษ์พัฒน์    ปธานวนิช        ประธานกรรมการบริหาร/กรรมการผู้จัดการ

  2.   นายแพทย์อิทธิ       ฉันศิริกาญจน      กรรมการ/ผู้อำนวยการโรงพยาบาล

  3.   นายคงธน          สฤษฎ์วานิช       กรรมการ/รองผู้อำนวยการฝ่ายบริหาร

  4.   นายแพทย์วิญญู       เอี่ยมชีรางกูร     กรรมการ

  5.   นายแพทย์สิทธา      พิทักษ์อรรณพ      กรรมการ
  ---- ---------------- -------------- -----------------------------------

-   คุณสมบัติของผู้บริหาร

บริษัท โรงพยาบาลมหาชัย จำกัด (มหาชน) ขอรับรองว่าคณะกรรมการบริษัทและ
เจ้าหน้าที่บริหารของบริษัททุกท่าน มีคุณสมบัติตามมาตรา 68 แห่งพระราชบัญญัติ บริษัทมหาชน จำกัด
พ.ศ. 2535 ตามประกาศคณะกรรมการ ก.ล.ต. เกี่ยวกับ หลักเกณฑ์
เงื่อนไขและวิธีการในการขออนุญาตเสนอขายหุ้นที่ออกใหม่และการอนุญาต ฉบับลงวันที่ 18
พฤษภาคม 2535 ทุกประการ

กรรมการผู้ทรงคุณวุฒิและเป็นบุคคลภายนอก จำนวน 5 ท่าน ไม่มีส่วนร่วมในการบริหารงาน
กับไม่ได้เป็นลูกจ้าง หรือพนักงานที่ได้รับเงินเดือนจากบริษัท บริษัทย่อย หรือบริษัทที่เกี่ยวข้องกัน
รวมถึงผู้ถือหุ้นกลุ่มใหญ่ จึงมีอิสระสามารถดูแลผลประโยชน์ของผู้ถือหุ้นทุกรายให้เท่าเทียม
ตลอดจนสามารถเข้าร่วมการประชุมคณะกรรมการของบริษัท
เพื่อตัดสินใจในกิจกรรมที่สำคัญของบริษัท
นอกจากนี้ธุรกิจหรืออาชีพที่ประกอบอยู่ก็เป็นธุรกิจคนละประเภทกับบริษัท
ไม่มีผลประโยชน์หรือส่วนได้เสียร่วมกัน
จึงมีคุณสมบัติครบถ้วนตามประกาศตลาดหลักทรัพย์แห่งประเทศไทย
เรื่องคุณสมบัติของกรรมการที่เป็นอิสระ ฉบับลงวันที่ 28 ตุลาคม 2536

นอกจากนี้กรรมการบุคคลภายนอก 5 ท่าน มีเพียงท่านเดียวที่เป็นผู้ถือหุ้นรายย่อย จำนวน 20,000
หุ้น (อัตราร้อยละ 0.13 จากจำนวนหุ้นทั้งหมด) และทั้ง 5 ท่านก็ไม่มีส่วนเกี่ยวข้องใด ๆ
ทางสายโลหิตกับกรรมการบริษัท,กรรมการบริหารและผู้ถือหุ้นใหญ่จึงมีความเป็นเอกเทศและอิสระในการปฏิบัติหน้าที่อย่างเต็มที่

-   ประวัติการกระทำผิดกฎหมาย

คณะกรรมการและเจ้าหน้าที่บริหารของบริษัททุกท่าน
ไม่มีผู้ใดมีประวัติเคยถูกพิพากษาถึงที่สุดเป็นบุคคลล้มละลายหรือกระทำผิดกฎหมายว่าด้วยหลักทรัพย์และตลาดหลักทรัพย์
รวมทั้งไม่มีข้อพิพาทหรือการถูกฟ้องร้องที่อยู่ในระหว่างการตัดสินในช่วง 10 ปี ที่ผ่านมา

ค่าตอบแทนผู้บริหารของบริษัท

1.  ค่าตอบแทนที่เป็นตัวเงิน

  การกำหนดค่าตอบแทนของบริษัทไม่ได้ผ่านคณะกรรมการพิจารณาค่าตอบแทน เนื่องจาก

ปัจจุบันบริษัทยังไม่มีคณะกรรมการพิจารณาค่าตอบแทน
อย่างไรก็ตามค่าตอบแทนดังกล่าวอยู่ในระดับใกล้เคียงกับธุรกิจในอุตสาหกรรมเดียวกัน
และเป็นค่าตอบแทนที่จะรักษากรรมการที่มีคุณสมบัติที่บริษัทต้องการ
ส่วนค่าบำเหน็จจะพิจารณาจากผลการดำเนินงานของบริษัท
โดยอัตราค่าตอบแทนจะเสนอต่อที่ประชุมคณะกรรมการบริษัทพิจารณา
และนำเข้าขออนุมัติจากที่ประชุมผู้ถือหุ้น

ค่าตอบแทนของผู้บริหาร อยู่ในระดับใกล้เคียงกับธุรกิจในอุตสาหกรรมเดียวกัน
กับบริษัทมีการปรับปรุงให้ตรงกับสภาวะตลาดภายใต้การพิจารณาจากผลการทำงาน
กับผลการดำเนินงานของบริษัท ภายใต้การพิจารณาของกรรมการผู้จัดการและกรรมการบริหาร

  รายละเอียดค่าตอบแทนของปีที่ผ่านมา ดังนี้ (หน่วย : ล้านบาท)

  -------------------------- ------------------------ --------------------
  ประเภท                     กรรมการบริษัท 14 คน        ผู้บริหาร 7 คน

  เบี้ยประชุม                   0.19                     -

  ค่าตอบแทนอื่น/เงินเดือน         1.87                     4.68

  บำเหน็จ*                    1.40                     -

  รวม                        3.46                     4.68
  -------------------------- ------------------------ --------------------

  หมายเหตุ.- *บำเหน็จพิเศษสำหรับผลดำเนินงานปี 2549

2.  ค่าตอบแทนอื่น

--- ไม่มี ---

 9.4 การกำกับดูแลกิจการ

-   คณะกรรมการได้ยึดถือหลักการกำกับดูแลกิจการที่ดี 15 ข้อ
    ตามที่ตลาดหลักทรัพย์แห่งประเทศไทยกำหนดเป็นแนวทางในปฏิบัติ ดังนี้

1.  นโยบายเกี่ยวกับการกำกับดูแลกิจการ

บริษัทตระหนักดีว่า
การกำกับดูแลกิจการที่ดีเป็นปัจจัยหนึ่งที่จะช่วยเสริมสร้างให้องค์กรสามารถเติบโตภายใต้พื้นฐานที่มั่นคงและแข็งแรง
อีกทั้งเพิ่มขีดความสามารถในการแข่งขันของธุรกิจ
คณะกรรมการบริษัทมีหน้าที่ในการกำกับดูแลให้การปฎิบัติงานเป็นไปตามนโยบายที่กำหนด
โดยนโยบายจะครอบคลุมถึงบทบาทหน้าที่ความรับผิดชอบและความเป็นอิสระของคณะกรรมการ
การควบคุมภายในและการป้องกันความเสี่ยง รวมถึงสิทธิของผู้ถือหุ้นและผู้มีส่วนได้เสีย ฯลฯ

2.  สิทธิของผู้ถือหุ้น

สิทธิของผู้ถือหุ้น ผู้ถือหุ้นทุกท่านจะได้รับการปฏิบัติอย่างเท่าเทียมกัน
ในการรับข่าวสารข้อมูลจากบริษัท สิทธิในการเข้าร่วมการประชุมผู้ถือหุ้น แสดงความคิดเห็น
และลงมติออกคะแนนเสียงในที่ประชุม

บริษัทจะจัดส่งเอกสารเชิญประชุมแก่ผู้ถือหุ้นล่วงหน้าไม่น้อยกว่า 7 วันก่อนวันประชุม
กับลงประกาศโฆษณาคำบอกกล่าวนัดประชุมในหนังสือพิมพ์ติดต่อกัน 3 วัน
บริษัทยังได้อำนวยความสะดวกให้แก่ผู้ถือหุ้นที่ไม่สามารถมาร่วมประชุมด้วยตนเอง
โดยจัดหนังสือมอบฉันทะเพื่อให้ผู้ถือหุ้นสามารถมอบอำนาจให้บุคคลอื่นเป็นผู้รับมอบอำนาจเข้าประชุมและออกเสียงลงคะแนนแทนได้
และในหนังสือมอบอำนาจดังกล่าว บริษัทได้เสนอกรรมการอิสระ 2 ท่าน
คือประธานกรรมการบริษัทกรรมการและประธานกรรมการตรวจสอบ และกรรมการอีก 1
ท่านคือประธานกรรมการบริหาร เป็นผู้รับมอบอำนาจจากผู้ถือหุ้น และในที่ประชุมฯ
ประธานที่ประชุมได้เปิดโอกาสให้ผู้ถือหุ้นทุกคนแสดงความคิดเห็นหรือซักถามได้อย่างเสมอภาค
และในแต่ละวาระผู้ถือหุ้นทุกรายมีสิทธิในการออกเสียงลงคะแนนได้อย่างเท่าเทียมกัน
โดยไม่มีการจำกัดสิทธิการลงคะแนนของผู้ถือหุ้นรายหนึ่งรายใด นอกจากนี้
ในปีนี้บริษัทยังได้เผยแพร่เอกสารการประชุมผู้ถือหุ้นในเว็บไซด์ของบริษัท
เพื่อให้ผู้ถือหุ้นสามารถเข้าถึงข้อมูลได้โดยสะดวกและรวดเร็ว

บริษัทดำเนินธุรกิจด้วยความซื่อสัตย์สุจริต
บริหารงานหรือตัดสินใจดำเนินธุรกิจอย่างระมัดระวังรอบคอบ
หลีกเลี่ยงการทำรายการที่เกี่ยวโยงกันกับตนเองที่อาจก่อให้เกิดความขัดแย้งทางผลประโยชน์กับบริษัท
โดยยึดถือแนวทางที่ทำให้ผู้ถือหุ้นทุกรายได้รับประโยชน์สูงสุดเป็นที่ตั้งของการดำเนินธุรกิจ อนึ่ง
บริษัทมีนโยบายที่จะนำผลกำไรไปลงทุน (Reinvest)
ในธุรกิจที่ไม่เสี่ยงและให้ผลตอบแทนพอสมควร เพื่อเพิ่มมูลค่าหุ้นผู้ถือหุ้น
และสามารถมีผลตอบแทนให้แก่ผู้ถือหุ้นได้อย่างเหมาะสม

3.  สิทธิของผู้มีส่วนได้เสีย

3.1 พนักงาน

-   บริษัทตระหนักว่า
    บุคลากรเป็นทรัพยากรที่สำคัญที่จะทำให้บริษัทสามารถเติบโตและผ่านพ้นวิกฤตการณ์ต่าง ๆ
    มาจนถึงปัจจุบันนี้ บริษัทถือว่าบุคลากรเป็นตัวประเมินความสำเร็จขององค์กร ดังนั้น
    บริษัทจึงปฏิบัติต่อพนักงานด้วยความเคารพในเกียรติ ศักดิ์ศรี และสิทธิส่วนบุคคล
    พนักงานทุกคนได้รับการปฏิบัติด้วยสิทธิเท่าเทียมกันและเสมอภาค

-   ส่งเสริม และให้ความสำคัญต่อการพัฒนาความรู้ความสามารถของพนักงาน
    บริษัทตระหนักว่าพนักงานทุกคนมีความต้องการที่จะมีความก้าวหน้าในการทำงาน
    ขณะเดียวกันบริษัทก็ต้องการบุคลากรที่มีคุณสมบัติมีความสามารถในการทำงาน ดังนั้น
    เพื่อให้บรรลุวัตถุประสงค์เดียวกัน บริษัทจึงมุ่งเน้นการฝึกอบรม (Training)
    พนักงานในรูปแบบต่าง ๆ เช่น การอบรมหลักสูตรพื้นฐานสำหรับเจ้าหน้าที่ เช่น CPR, BLS,
    ACLS รวมถึงการทำ Pre-test และ Post-test ,
    หลักสูตรสำหรับพยาบาลวิชาชีพที่จะพัฒนาเป็นหัวหน้างาน และหลักสูตรเฉพาะทางต่าง ๆ
    เป็นต้น

-   พนักงานมีสิทธิได้รับสวัสดิ์การต่าง ๆ เช่น การรักษาพยาบาล กองทุนสำรองเลี้ยงชีพ
    จัดตั้งห้องสมุดสำหรับบริการพนักงาน เป็นต้น และได้รับผลตอบแทนตามตำแหน่งงานที่เป็นธรรม
    นอกจากนี้ยังจัดส่วนแบ่งกำไรบางส่วนจากการดำเนินงานให้กับพนักงานในรูปของโบนัสอย่างต่อเนื่องและสม่ำเสมอ

3.2 ลูกค้าหรือผู้ป่วย

-   ให้บริการผู้ป่วยหรือผู้มาใช้บริการอย่างดีที่สุดตามมาตรฐานวิชาชีพทางการแพทย์และพยาบาลอย่างมีคุณภาพ
    ตระหนักและคำนึงถึงสิทธิของผู้ป่วย สนองตอบความต้องการ,ความพึงพอใจ
    ตลอดจนสร้างความมั่นใจให้แก่ผู้ใช้บริการ

-   เน้นให้บุคลากรทางการแพทย์ และพนักงาน ปฏิบัติหน้าที่อย่างมีคุณธรรม จริยธรรม
    และจรรยาบรรณแห่งวิชาชีพ ให้บริการด้วยความสุภาพ อ่อนโยน ซื่อสัตย์สุจริต และรับผิดชอบ

-   ให้บริการที่มีคุณภาพในราคายุติธรรมที่ยอมรับได้ทั้งสองฝ่าย
    และถือว่าประวัติทางการแพทย์ของลูกค้าเป็นความลับ ไม่เปิดเผยต่อบุคคลที่สาม

-   พร้อมรับข้อร้องเรียนและดำเนินการแก้ไขตามความเหมาะสม

3.3 คู่ค้า

-   สร้างความเชื่อมั่น, ความเชื่อถือ ระหว่างกัน

-   ปฏิบัติตามข้อตกลง,เงื่อนไข หรือสัญญา กับคู่ค้าทุกราย

3.4 คู่แข่งทางการค้า

-   ปฏิบัติตามกรอบกติกาของการแข่งขันที่สุจริตและเป็นมาตรฐานของธุรกิจ

3.5 ชุมชนและสังคม

-   บริษัทให้ความสำคัญของชุมชน เพราะชุมชนเป็นผู้ให้โอกาสในการทำธุรกิจแก่บริษัท
    จึงถือเสมือนเป็นหน้าที่ที่จะต้องร่วมพัฒนายกระดับสังคมและชุมชนให้เป็นสังคมที่มีคุณภาพ
    ให้การสนับสนุนแก่หน่วยงานหรือกิจกรรมต่าง ๆ เช่นการจัดตั้งชมรมต่อต้านยาเสพติด
    และชมรมเบาหวาน โครงการรณรงค์สวมหมวกกันน๊อค เป็นต้น
    ให้ความรู้แก่คนในชุมชนโดยเชิญวิทยากรมาบรรยายให้ความรู้ทางวิชาการและแนะแนววิธีปฎิบัติตนเกี่ยวกับการสุขภาพโดยไม่คิดมูลค่า
    ตลอดจนให้การอุปถัมภ์กิจกรรมทางศาสนา รวมถึงการให้ความร่วมมือกับหน่วยงานภาครัฐต่าง
    ๆ ในการให้บริการสาธารณสุข

-   บริษัทให้ความสำคัญกับการอนุรักษ์สิ่งแวดล้อม โดยเข้าร่วมโครงการของคณะวิศวกรรมศาสตร์
    มหาวิทยาลัยศิลปกร ในการจัดโครงการอนุรักษ์พลังงานภายในบริษัท
    รวมไปถึงการให้การอบรมเรื่องการทิ้งขยะให้ถูกวิธีแก่เจ้าหน้าที่เจ้าหน้าที่ที่เกี่ยวข้องและเจ้าหน้าที่ด้านทำความสะอาด
    รายละเอียดผลกระทบต่อสิ่งแวดล้อมอยู่ในหัวข้อ 3.3.2

4. การประชุมผู้ถือหุ้น

บริษัทจะจัดให้มีการประชุมผู้ถือหุ้นเป็นการประชุมสามัญประจำปีภายใน 4 เดือน
นับตั้งแต่วันสิ้นสุดรอบบัญชีหรือวันที่ 31 ธันวาคมของทุกปี การประชุมสามัญประจำปี 2550
จัดขึ้นที่ห้องประชุมของอาคารโรงพยาบาล เมื่อวันที่ 24 เมษายน 2550 เวลา 10.00 น.
มีกรรมการเข้าร่วมประชุม รวมถึงคณะกรรมการตรวจสอบ, กรรมการอิสระ
และจะมีตัวแทนของผู้สอบบัญชี ที่ปรึกษากฎหมาย เข้าร่วมประชุม ซึ่งในการประชุมที่ผ่านมา
มีจำนวนกรรมการเข้าร่วมประชุมรวม 12 ท่านจาก 14 ท่าน กรรมการที่ไม่เข้าร่วมการประชุมคือ
นางสมนึก วิริยะวงศ์ และนางวรรณี ประดิษฐยนต์ เนื่องจากติดภารกิจอยู่ต่างจังหวัด
นอกจากผู้เข้าร่วมประชุมที่กล่าวมาแล้วข้างต้น ยังมีตัวแทนอาสาสมัครของตลาดหลักทรัพย์ฯ
เข้าร่วมสังเกตการณ์ด้วย ในการประชุมผู้ถือหุ้น
ประธานในที่ประชุมได้เปิดโอกาสและให้เวลาแก่ผู้ถือหุ้นในการสอบถามและแสดงความเห็น
ตลอดจนข้อเสนอแนะต่าง ๆ อย่างเต็มที่

  วาระการประชุมที่กำหนดที่สำคัญในการประชุมสามัญประจำปี คือ

-   คณะกรรมการรายงานกิจการของบริษัทในรอบปีที่ผ่านมา

-   พิจารณาอนุมัติงบการเงินจากผลประกอบการปีที่ผ่านมา

-   พิจารณาจัดสรรเงินกำไร

-   พิจารณาเลือกตั้งกรรมการที่ออกตามวาระ
    และขออนุมัติที่ประชุมกำหนดผลประโยชน์ตอบแทนกรรมการ

-   พิจารณาแต่งตั้งและกำหนดค่าตอบแทนผู้สอบบัญชี
    โดยที่ประชุมจะแจ้งให้ทราบถึงประวัติและผลงานที่ผ่านมา รวมถึงค่าตอบแทนของผู้สอบบัญชี
    ซึ่งคณะกรรมการได้คัดเลือกสรรหาผู้ที่เหมาะสมมาแล้วในเบื้องต้น
    เพื่อให้ที่ประชุมพิจารณาอีกครั้งหนึ่ง

  การประชุมได้ดำเนินการตามลำดับวาระการประชุม ในแต่ละวาระการประชุม ประธานในที่

ประชุมได้ขอให้ผู้เข้าร่วมประชุมลงมติอนุมัติ โดยเปิดเผยใช้วิธีชูมือ
ซึ่งในที่ประชุมครั้งนี้ที่ประชุมมีอนุมัติทุกวาระตามที่เสนอเป็นมติเอกฉันท์
อนึ่งบริษัทได้แจกใบลงคะแนนให้แก่ผู้เข้าร่วมประชุมทุกท่าน
สำหรับใช้กรณีหากมีผู้ถือหุ้นไม่เห็นด้วยหรืองดออกเสียง

บริษัทมีการบันทึกรายงานประชุมผู้ถือหุ้นอย่างครบถ้วน สรุปข้อคิดเห็นโดยสรุป
และส่งให้ตลาดหลักทรัพย์และนายทะเบียนบริษัทมหาชนภายใน 14 วัน นับจากวันที่ประชุม
กับได้เผยแพร่เอกสารในเว็บไซด์ของบริษัทด้วย

5. ภาวะผู้นำและวิสัยทัศน์

ปัจจัยสำคัญที่นำพาธุรกิจของบริษัทให้เติบโตจวบจนทุกวันนี้
คือบุคลากรขององค์กรผนวกกับการบริหารงานภายใต้ภาวะผู้นำของคณะกรรมการซึ่งประกอบด้วยบุคลลที่มีความรู้และประสบการณ์จากหลายสาขาอาชีพ
ร่วมกันกำหนดวิสัยทัศน์, แผนงานและนโยบายการดำเนินงานของบริษัทและบริษัทในเครือ
การลงทุนในธุรกิจต่าง ๆ ที่เกี่ยวเนื่องกับธุรกิจที่ดำเนินอยู่ ที่เสนอโดยคณะกรรมการบริหาร
โดยมีวิสัยทัศน์มุ่งเน้นการให้บริการที่มีคุณภาพ ทั้งด้านเทคโนโลยีการรักษาและบุคลากร
บริษัทสนับสนุนให้กรรมการเข้ารับการฝึกอบรมตามหลักสูตรต่าง ๆ
ของสมาคมส่งเสริมสถาบันกรรมการไทย เพื่อเพิ่มความรู้และวิสัยทัศน์ให้กว้าง

มีการตระเตรียมสร้างทีมบริหารระดับกลาง
โดยเน้นจากคนภายในเป็นหลักและอาจรับคนนอกเข้าเสริมหากจำเป็น
เพื่อเตรียมการก้าวสู่ผู้บริหารระดับสูงต่อไป

6. ความขัดแย้งของผลประโยชน์

บริษัทได้กำหนดขั้นตอนการดูแลกิจการ
เพื่อมิให้มีความขัดแย้งทางผลประโยชน์และรายการที่เกี่ยวโยงกัน
บริษัทจะนำเรื่องเสนอขอความเห็นหรือมติจากที่ประชุมคณะกรรมการตามสายการบังคับบัญชาหรือที่ประชุมผู้ถือหุ้นทุกครั้ง
ทั้งนี้โดยจะถือปฏิบัติตามมติที่ประชุมอย่างเคร่งครัด
รวมถึงได้ปฏิบัติเกี่ยวกับการเปิดเผยข้อมูลตามวิธีปฏิบัติของตลาดหลักทรัพย์ฯทุกประการ
กรรมการอิสระที่บริษัทมีอยู่ก็เป็นเอกเทศจากทั้งฝ่ายบริหารและกลุ่มผู้ถือหุ้นรายใหญ่
จึงเปรียบเสมือนตัวกลางที่จะช่วยกลั่นกรองความเหมาะสมของรายการเกี่ยวโยงกันที่จะเกิดขึ้นด้วย
อนึ่ง หากมีกรรมการซึ่งมีส่วนเกี่ยวข้องในกรณีใดกรณีหนึ่ง
จะต้องงดเว้นไม่ใช้อำนาจอนุมัติในเรื่องนั้น และต้องไม่เข้าร่วมการพิจารณาตัดสินด้วย
กรรมการและผู้บริหารระดับสูงต้องรายงานการเปลี่ยนแปลงการถือหุ้นของบริษัทให้บริษัททราบภายใน
3 วันนับจากวันที่มีการเปลี่ยนแปลงการถือหุ้นฯ
เพื่อบริษัทจะรายงานให้คณะกรรมการกำกับบริษัทและตลาดหลักทรัพย์ฯทราบต่อไป

หลักเกณฑ์การดูแลเรื่องการใช้ข้อมูลภายใน
บริษัทถือเป็นกฏและวิธีปฏิบัติอย่างเคร่งครัดเกี่ยวกับข้อมูลภายในเกี่ยวกับงบการเงินที่ยังไม่เผยแพร่
จะถูกนำไปใช้เฉพาะหน่วยงานที่เกี่ยวข้องเท่านั้น
และถึงแม้บริษัทจะยังไม่มีระเบียบหรือข้อกำหนดห้ามกรรมการหรือบุคคลที่เกี่ยวข้องใช้ข้อมูลที่ยังไม่เผยแพร่นั้นไปซื้อขายหลักทรัพย์เพื่อผลประโยชน์ก็ตาม
แต่ที่ผ่านมา
กรรมการหรือบุคคลที่เกี่ยวข้องกับการทำงบการเงินไม่มีการซื้อหรือขายหุ้นของบริษัทในช่วงเวลา 1
เดือนก่อนจะเปิดเผยและประกาศงบการเงิน

7.  จริยธรรมธุรกิจ

  คณะกรรมการจะเป็นแบบอย่างแก่พนักงานในการปฏิบัติงานในหน้าที่ด้วยความระมัดระวัง

และซื่อสัตย์สุจริตเพื่อประโยชน์สูงสุดกับบริษัท
นอกจากนี้ยังยึดถือในแนวทางจริยธรรมและจรรยาบรรณคำนึงถึงประโยชน์ที่จะคืนต่อสังคม
ไม่ว่าจะเป็นผู้ใช้บริการหรือบุคคลอื่นที่เกี่ยวข้อง

พนักงานบริษัทจะได้รับทำคู่มือการปฏิบัติงาน
ซึ่งนอกจากเป็นคู่มือในการปฏิบัติงานตามระเบียบของบริษัทแล้ว
ยังเป็นแนวทางปฏิบัติเกี่ยวกับวินัยในการทำงาน, การระมัดระวัง, ความซื่อสัตย์สุจริต
และความรับผิดชอบ และสำคัญที่สุดไม่ใช้ตำแหน่งหน้าที่ในงานแสวงหาผลประโยชน์
บริษัทจะมีการประเมินผลการปฏิบัติงานอย่างสม่ำเสมอ และมีบทลงโทษ หากพนักงานกระทำผิดวินัย

8 , 9 , 10 และ11 การถ่วงดุลของกรรมการที่ไม่เป็นผู้บริหาร
การรวมหรือแยกตำแหน่ง,ค่าตอบแทนของกรรมการและผู้บริหาร และการประชุมคณะ กรรมการ

บริษัทมีกรรมการบริษัททั้งหมด 14 ท่าน ประกอบด้วย กรรมการซึ่งเป็นตัวแทนจากผู้ถือหุ้นรายใหญ่,
กรรมการจากผู้บริหารภายใน และกรรมการอิสระจากภายนอก

-   กรรมการที่เป็นผู้บริหาร จำนวน 5 ท่าน คิดเป็นสัดส่วนอัตรา 36%

-   กรรมการที่ไม่ได้เป็นผู้บริหาร จำนวน 4 ท่าน คิดเป็นสัดส่วนอัตรา 28%

-   กรรมการที่เป็นอิสระ จำนวน 5 ท่าน คิดเป็นสัดส่วนอัตรา 36%

ประธานกรรมการบริษัท ไม่ได้เป็นบุคคลเดียวกับ กรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแล และ การบริหารงานประจำ

คณะกรรมการบริษัท มีการประชุมอย่างน้อย 3 เดือนต่อครั้ง
โดยประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการ
พร้อมรายละเอียดวาระการประชุมและเอกสารประกอบต่าง ๆ
ไปยังกรรมการไม่น้อยกว่าเจ็ดวันก่อนวันประชุม
เพื่อให้คณะกรรมการมีเวลาศึกษาข้อมูลก่อนเข้าร่วมประชุม ในปี 2550 ที่ผ่านมา
มีจำนวนกรรมการเข้าร่วมประชุมรายละเอียด ดังนี้

+-----+---------------+----------+-----------+----------+------------+
| ล   | ชื่อ            |          | คณะกร     | ค        | ค          |
| ำดับ |               |          | รมการบริษัท | ณะกรรมกา | ่าตอบแทนรวม |
|     |               |          |           | รตรวจสอบ |            |
|     |               |          | ประชุม 4   |          | (หน่วย :    |
|     |               |          | ครั้ง       | ประชุม 4  | ล้านบาท)    |
|     |               |          |           | ครั้ง      |            |
+-----+---------------+----------+-----------+----------+------------+
| 1.  | นายแพทย์บรรลุ   | ศิริพานิช   | 4         | -        | 0.31       |
+-----+---------------+----------+-----------+----------+------------+
| 2.. | นายแพทย์พงษ์พัฒน์ | ปธานวนิช  | 4         | -        | 0.19       |
+-----+---------------+----------+-----------+----------+------------+
| 3.  | นายประเสริฐ    | เ        | 3         | 3        | 0.23       |
|     |               | จนศิริวานิช |           |          |            |
+-----+---------------+----------+-----------+----------+------------+
| 4.  | นายแพทย์วิญญู    | เอ       | 4         | -        | 0.16       |
|     |               | ี่ยมชีรางกูร |           |          |            |
+-----+---------------+----------+-----------+----------+------------+
| 5.  | นายแพทย์สิทธา   | พ        | 4         | -        | 0.16       |
|     |               | ิทักษ์อรรณพ |           |          |            |
+-----+---------------+----------+-----------+----------+------------+
| 6.  | นายแพทย์อิทธิ    | ฉ        | 4         | -        | 0.19       |
|     |               | ันศิริกาญจน |           |          |            |
+-----+---------------+----------+-----------+----------+------------+
| 7.  | นายคงธน       | สฤษฏ์วานิช | 4         | -        | 0.16       |
+-----+---------------+----------+-----------+----------+------------+
| 8.  | นางสมนึก       | วิริยะวงศ์  | 4         | -        | 0.16       |
+-----+---------------+----------+-----------+----------+------------+
| 9.  | นางวรรณี       | ป        | 3         | -        | 0.15       |
|     |               | ระดิษฐยนต์ |           |          |            |
+-----+---------------+----------+-----------+----------+------------+
| 10. | นายธีรศักดิ์      | เอ       | 4         | -        | 0.16       |
|     |               | ี่ยมชีรางกูร |           |          |            |
+-----+---------------+----------+-----------+----------+------------+
| 11. | นายชูศักดิ์       | วิจักขณา   | 3         | 3        | 0.16       |
+-----+---------------+----------+-----------+----------+------------+
| 12. | แพทย์หญิงสุวรรณา | ชูพ       | 3         | -        | 0.15       |
|     |               | ิศาลยโรจน์ |           |          |            |
+-----+---------------+----------+-----------+----------+------------+
| 13. | นายธีรเดช      | ต        | 4         | -        | 0.15       |
|     |               | ังเดชะหิรัญ |           |          |            |
+-----+---------------+----------+-----------+----------+------------+
| 14. | นายเจษฎา      | หังสพฤกษ์  | 4         | 4        | 0.16       |
+-----+---------------+----------+-----------+----------+------------+

หมายเหตุ.- -
กรรมการบางท่านรับค่าตอบแทนจากบริษัทในเครือซึ่งเป็นงบการเงินอยู่ในงบการเงินรวม

- ไม่รวมเงินบำเหน็จพิเศษเฉพาะปี จำนวน 0.1 ล้านบาท/คน

คณะกรรมการบริหาร ในปีที่ผ่านมา มีการประชุมรวม 23 ครั้ง รายละเอียดกรรมการ

บริหารและอำนาจหน้าที่อยู่ในรายละเอียดข้อ 9.2.3

บริษัทฯได้ถือกำหนดนิยามกรรมการ ไว้ดังนี้.-

-   กรรมการที่เป็นผู้บริหาร หมายถึง กรรมการที่มีส่วนร่วมในการบริหารงาน
    และได้รับเงินค่าตอบแทนเป็นประจำทุกเดือน ในรูปของเงินเดือนหรือค่าตอบแทนอื่น ๆ

-   กรรมการอิสระ ได้ถือตามหลักเกณฑ์ของคณะกรรมการกำกับหลักทรัพย์และตลาดหลักทรัพย์
    ดังนี้.-

1.  ถือหุ้นไม่เกินร้อยละ 5 ของจำนวนหุ้นที่ชำระแล้วของบริษัท , บริษัทย่อย , บริษัทร่วม ,
    บริษัทที่เกี่ยวข้อง รวมถึงหุ้นที่ถือโดยบุคคลที่เกี่ยวข้องกัน

2.  ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัท , บริษัทย่อย ,
    บริษัทร่วม, บริษัทที่เกี่ยวข้อง และผู้ถือหุ้นรายใหญ่หรือผู้มีอำนาจควบคุม

3.  ไม่เป็นบุคคลที่เกี่ยวข้อง หรือเป็นญาติสนิทกับผู้บริหาร ผู้ถือหุ้นรายใหญ่ หรือผู้มีอำนาจควบคุม

4.  ไม่มีความสัมพันธ์ทางธุรกิจหรือผลประโยชน์ใด ๆ กับบริษัท , บริษัทย่อย , บริษัทร่วม ,
    บริษัทที่เกี่ยวข้อง ในลักษณะที่อาจเป็นการขัดขวางการใช้วิจารณญาณอย่างอิสระ
    และไม่มีลักษณะอื่นใดที่ทำให้ไม่สามารถให้ความเห็นได้อย่างอิสระเกี่ยวกับการดำเนินงานของบริษัท

-   กรรมการที่ไม่ได้เป็นผู้บริหาร หมายถึง
    กรรมการที่ไม่เข้าตามนิยามของกรรมการที่เป็นผู้บิรหาร และ กรรมการอิสระ

การเข้ารับการอบรมตามหลักสูตรที่จัดโดยสมาคมส่งเสริมสถาบันกรรมการบริษัทไทย

  ------ --------------- ------------ ------------------ --------- -------- --------
  ลำดับ   ชื่อ                           ตำแหน่ง             DAP       DCP      ACP

  1.     นายแพทย์บรรลุ     ศิริพานิช       ประธานกรรมการ                        

  2.     นายแพทย์พงษ์พัฒน์   ปธานวนิช      รองประธานกรรมการ                     

  3.     นายแพทย์วิญญู      เอี่ยมชีรางกูร   กรรมการ                             

  4.     นายแพทย์สิทธา     พิทักษ์อรรณพ    กรรมการ                              

  5.     นายแพทย์อิทธิ      ฉันศิริกาญจน    กรรมการ                             

  6.     นายคงธน         สฤษฏ์วานิช     กรรมการ                              

  7.     แพทย์หญิงสุวรรณา   ชูพิศาลยโรจน์   กรรมการ                              

  8.     นายชูศักดิ์         วิจักขณา       กรรมการ                              

  9.     นายเจษฎา        หังสพฤกษ์      กรรมการ                             
  ------ --------------- ------------ ------------------ --------- -------- --------

12. คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบ จำนวน 3 ท่าน
เพื่อช่วยกำกับดูแลกิจการของบริษัทด้านคุณภาพของรายงานทางการเงินและระบบการควบคุมภายใน
ซึ่งคณะกรรมการตรวจสอบทั้งหมดเป็นกรรมการที่เป็นอิสระและไม่เป็นผู้บริหารของบริษัท
มีหน้าที่รายงานตรงต่อคณะกรรมการบริษัท

บริษัทยังไม่มีการแต่งตั้งอนุกรรมการค่าตอบแทน
แต่มีกระบวนการพิจารณาค่าตอบแทนภายใต้หลักการเดียวกับบริษัทในอุตสาหกรรมประเภทเดียวกัน
โดยมีประธานกรรมการบริษัทซึ่งเป็นกรรมการอิสระเป็นประธาน
รวมถึงการนำผลประกอบการในแต่ละปีของบริษัทมาร่วมประกอบการพิจารณาด้วย

บริษัทมีอนุกรรมการบริหารประกอบด้วยทีมแพทย์อาวุโสซึ่งนอกจากหน้าที่ในการตรวจรักษาคนไข้แล้วยังดำรงตำแหน่งฝ่ายบริหารด้วย
ซึ่งผู้บริหารเหล่านี้ถูกคาดหวังว่าจะเป็นผู้สืบทอดตำแหน่งผู้บริหารระดับสูง (Succession
planning) ต่อไป ผู้บริหารให้ความสนใจในการวางแผนสำหรับผู้สืบทอดตำแหน่ง
เพราะเป็นการแก้ไขปัญหาด้านกำลังคนในตำแหน่งงานที่สำคัญ ๆ
กับทำให้บริษัทสามารถประเมินว่ามีกำลังคนที่มีคุณภาพ (Quality) หรือ ความสมรรถนะ
(Competency) จำนวนเท่าใด เพื่อนำมาประกอบการสรรหาและคัดเลือกบุคลากรล่วงหน้า แต่ทั้งนี้
การนำแผนงานดังกล่าวมาใช้ในองค์กร ปัจจุบันยังไม่มีการจัดทำอย่างเป็นระบบ
เพราะการดำเนินการดังกล่าวจะต้องมีการวางแผนงานและศึกษาขั้นตอนการปฎิบัติต่าง ๆ ก่อนนำไป

ปฎิบัติ เพราะอาจเกิดผลกระทบในแง่ของขวัญ, กำลังใจ และการแข่งขัน
ตลอดจนความสามารถในการทำงาน

13. ระบบการควบคุมและตรวจสอบภายใน

บริษัทได้กำหนดบทบาท, ขอบเขต, หน้าที่ และการปฏิบัติงานของผู้บริหารไว้เป็นลายลักษณ์อักษร
ในคู่มือระเบียบปฏิบัติ สายงานบริหาร เพื่อความคล่องตัวและประสิทธิภาพในการปฏิบัติงาน

ฝ่ายตรวจสอบภายใน เป็นฝ่ายงานหนึ่งของบริษัท
อยู่ภายใต้การกำกับดูแลของคณะกรรมการตรวจสอบ
มีหน้าที่ตรวจสอบการปฏิบัติงานของพนักงานตามกฎระเบียบที่บริษัทได้วางไว้
มีการจัดทำรายงานผลการตรวจสอบเสนอต่อคณะกรรมการตรวจสอบและคณะกรรมการบริหาร
โดยมีผู้สอบบัญชีเป็นที่ปรึกษาด้านการเงิน,บัญชี และประเมินผลการตรวจสอบและควบคุมภายใน

การบริหารความเสี่ยง การตัดสินใจในการดำเนินการงานบริหารในธุรกิจ
สายงานที่เกี่ยวข้องต้องเสนอรายละเอียดข้อมูลเพื่อใช้ในการพิจารณาและตัดสินใจ
กับต้นสังกัดและสายการบังคับบัญชา ซึ่งคณะกรรมการ
ก็ได้พิจารณาอย่างรอบครอบและระมัดระวังถึงผลดีและผลเสียที่อาจจะเกิดขึ้นได้ก่อนการตัดสินใจทุกครั้ง
รวมถึงการหามาตรการที่เหมาะสมเพื่อรองรับในการบริหารจัดการต่อไป

14. รายงานของคณะกรรมการ

คณะกรรมการบริษัทให้ความสำคัญกับหน้าที่และความรับผิดชอบในการดูแลกิจการของบริษัทให้ดำเนินไปตามนโยบายการกำกับดูแลกิจการที่ดี
ซึ่งครอบคลุมถึงระบบการตรวจสอบควบคุมภายในที่มีประสิทธิภาพและโปร่งใสภายใต้การดูแลของคณะกรรมการตรวจสอบ
ทั้งนี้เพื่อให้เกิดความเชื่อมั่นกับข้อมูลในการจัดทำงบการเงิน

คณะกรรมการบริษัทเป็นผู้รับผิดชอบในการจัดทำรายงานทางการเงินรวมของบริษัทและบริษัทย่อย
รวมทั้งงบการเงินรวมของบริษัท และสารสนเทศทางการเงินที่ปรากฏในรายงานประจำปี
และมีความเห็นว่างบการเงินที่ได้จัดทำขึ้นนี้มีเหตุมีผลและมีความเชื่อถือได้
สอดคล้องกับรายงานของคณะกรรมการตรวจสอบซึ่งได้แสดงในรายการประจำปี
กับผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และมีความเห็นว่างบการเงินของบริษัทถูกต้องตามที่ควรในสาระสำคัญตามหลักของบัญชีที่รับรองทั่วไป

15. ความสัมพันธ์กับผู้ลงทุน

บริษัทให้ความสำคัญกับการเปิดเผยสารสนเทศที่ถูกต้อง ทันต่อเหตุการณ์ ต่อประชาชนและผู้เกี่ยวข้อง
และได้ถือปฏิบัติการเปิดเผยข้อมูลตามรายละเอียดการเปิดเผยข้อมูลสารสนเทศของตลาดหลักทรัพย์แห่งประเทศไทย

ในส่วนของงานด้านผู้ลงทุนสัมพันธ์ บริษัทไม่ได้จัดตั้งหน่วยงานรองรับ
แต่ได้กำหนดให้ส่วนงานเลขานุการของบริษัท
ทำหน้าที่อำนวยความสะดวกกับผู้ถือหุ้นหรือผู้สนใจจะถือหุ้นในอนาคต
นอกจากนี้ผู้สนใจยังสามารถติดต่อหรือหาข้อมูลที่เปิดเผยของบริษัทได้จากสื่ออิเล็คทรอนิค
www.mahachaihospital.com

9.5 บุคลากร

บุคลากรทางการแพทย์และพนักงาน ในการให้บริการตามประเภทของธุรกิจของ

บริษัทและบริษัทย่อย
มีทีมแพทย์และพนักงานประจำเพื่อรองรับบริการให้ได้ถูกต้องรวดเร็วและมีประสิทธิภาพ ประกอบด้วย
: ณ 31 ธันวาคม 2550

+---------------+--------+--------+--------+--------+--------+--------+
| รายการ        | โรง    | โรง    | โรง    | โรง    | บริษัท   | รวม    |
|               | พยาบาล | พยาบาล | พยาบาล | พยาบาล |        |        |
|               |        |        |        |        | แ      |        |
|               | มหาชัย  | มหาชัย  | แม่กลอง | เ      | พทย์ไทย |        |
|               |        | 2      |        | พชรรัชต์ | 88     |        |
+---------------+--------+--------+--------+--------+--------+--------+
| 1.            | 159    | 127    | 33     | 49     | -      | 368    |
| แพท           |        |        |        |        |        |        |
| ย์ประจำ/ที่ปรึกษา |        |        |        |        |        |        |
+---------------+--------+--------+--------+--------+--------+--------+
| 2. พนักงาน     | 534    | 482    | 106    | 337    | 34     | 1,493  |
+---------------+--------+--------+--------+--------+--------+--------+
| รวมทั้งหมด      | 693    | 609    | 139    | 386    | 34     | 1,861  |
+---------------+--------+--------+--------+--------+--------+--------+

ผลตอบแทนรวมของพนักงานบริษัทปี 2550 รวม 290.82 ล้านบาท
ประกอบด้วยเงินเดือน,โบนัส,ค่าจ้าง, เงินสมทบประกันสังคม และเงินสมทบกองทุนสำรองเลี้ยงชีพ
ฯลฯ.